钦定古今图书集成/明伦汇编/家范典/第039卷 > 大戴礼记 > 《曾子疾病》
## 钦定古今图书集成/明伦汇编/家范典/第039卷 > 大戴礼记 > 《曾子疾病》

曾子疾病，曾元抑首，曾华抱足。《曾子》曰：“微乎！吾无夫
颜氏之言，吾何以语汝哉？然而君子之务，盖有之矣。
夫华烦而实寡者，天也；言多而行寡者，人也。鹰”“以
山为卑，而增巢其上；鱼鳖鼋鼍以渊为浅，蹶穴其中，
卒其所以得之者饵也。是故君子苟无以利害义，则
辱何由至哉！”亲戚不悦，不敢外交；近者不悦，不敢求
远；小者不审，不敢言大。故人之生也，百岁之中，有疾
病焉，有老幼焉，故君子思其不复者而先施焉。亲戚
既殁，虽欲孝，谁为孝？年既耆艾，虽欲弟，谁为弟？故孝
有不及，弟有不时。其此之谓与！言不远身，言之主也；
行不远身，行之本也。言有主，行有本，谓之有闻矣。知
身是言行之基，可谓闻矣。君子尊其所闻，则高明矣；
行其所闻，则广大矣。高明广大，不在于他，在加之志
而已矣。与君子游，苾乎如入兰芷之室，久而不闻，则
与之化矣。与小人游，贷乎如入鲍“鱼之次，久而不闻，
则与之化矣。是故君子慎其所去就，与君子游，如长
日加益而不自知也；与小人游，如履薄冰，每履而下，
几何而不陷乎哉？吾不见好学盛而不衰者矣，吾不
见好教如食疾子者矣，吾不见日省而月考之其友
者矣，吾不见孜孜而与来而改者矣！”